Groen lig om 2022 te vierArgieffoto (Foto: Ulrike Mai/Pixabay) ŉ Spesiale kabinetsvergadering is Donderdag gehou en verskeie veranderings aan vlak 1 van die Covid-19-inperkingsreëls is goedgekeur. Dit volg ná vergaderings van die nasionale koronavirusbeheerraad en die president se koördineringsraad oor die vierde golf van Covid-19 in Suid-Afrika wat hoofsaaklik deur die Omikron-variant aangedryf word. “Alhoewel die Omikron-variant hoogs aansteeklik is, was daar ŉ laer koers van hospitalisasie as tydens vorige golwe,” het Mondli Gungubele, minister in die presidensie, in ŉ verklaring gesê. “Dit beteken die land het kapasiteit vir pasiënte vir roetine gesondheidsdienste.” Veranderinge aan die inperkingsreëls Die nasionale koronavirusbeheerraad sal die situasie bly monitor en verdere aanpassings maak soos nodig, veral indien die druk op gesondheidsorgfasiliteite toeneem. Die dra van gesigmaskers bly verpligtend.